Národný park Vanoise

Národný park Vanoise je chránené územie vo Francúzskej časti Álp. Nachádza sa v departemente Savoie v rovnomennom masíve, ktorý leží medzi údolím rieky Isère, Tarentaise na severe a oblasťou Maurienne. Park bol založený v roku 1963 primárne na účel ochrany kozorožca horského. Je najstarším národným parkom vo Francúzsku. Od roku 1972 park spolupracuje s Národným parkom Gran Paradiso v Taliansku s ktorým priamo susedí. Tvoria tak rozsiahle chránené územie s rozlohou 1 250 km². Chránené jadro parku sa vyznačuje viac ako 40 vrcholmi nad 3 000 m n. m. Celkovo je v parku 107 vysokých vrcholov s plochou 530 km² vrátane 50 km² ľadovcov. Iné projekty Commons ponúka multimediálne súbory na tému Národný park Vanoise Externé odkazy www.parcnational-vanoise.fr Archivované 2017-07-17 na Wayback Machine oficiálna stránka